Nuwe, verbeterde e-leser vir jou koerante en tydskrifte | Netwerk24
27 Januarie 2020 15:42
Goeie nuus! Ons het pas 'n splinternuwe, verbeterde e-leser geloods waarop jy elke dag jou e-koerante en -tydskrifte op jou rekenaar kan lees. Dit lyk presies soos die koerante en tydskrifte wat jy op papier lees.
HOE HET JOU E-LESER VERANDER?
1. Jy kan nou die PDF-bladsye nog verder vergroot vir 'n gemaklike leeservaring.
2. Ons het "rakke" reggepak en koerante en tydskrifte netjies in twee afdelings gekategoriseer.
HOE GEMAAK OM DIE E-LESER TE GEBRUIK?
1. Klik, soos gewoonlik, op "E-publikasies" op jou rekenaar of tablet en jy sal outomaties na die nuwe e-leser herlei word.
2. Kies dan of jy "Tydskrifte" of "Koerante" wil lees.
Kies wat jy wil lees in jou nuwe e-leser.
Op jou rekenaar lyk die biblioteek met koerante nou só:
Op jou rekenaar lyk die biblioteek met tydskrifte nou só:
Die tydskrifte-'rak' in jou nuwe e-leser.
3. Wanneer jy op 'n koerant- of tydskrifuitgawe klik om te begin lees, sal jy stap vir stap verduidelik word hoe om die nuwe funksionaliteite te gebruik.
4. Noudat jy weet hoe om jou nuwe e-leser te gebruik, klik op "Lees" om te begin.
5. As jy na 'n spesifieke bladsy wil gaan, klik op "Bladsye" in die linkerkantste hoek onder en navigeer na die spesifieke bladsy.
Jou kortpad-skakel na 'n spesifieke bladsy.
* Argief: Jy het nog 'n lekker vol argief met vorige uitgawes beskikbaar.
* Soekfunksie: Jy kan nou vir die eerste keer PDF's met soekterme deursoek en daardie gunsteling-glanspersoon, -resep of -onderwerp opspoor.
* Lees later: Jy kan volle uitgawes of slegs enkele bladsye bêre om later te lees of vir as jy iets later weer wil oproep, soos 'n lekker resep of 'n mooi dekoridee.
Jy het internettoegang nodig om e-publikasies te lees. As jy jou datakostes wil bestuur, lees eerder jou e-publikasies terwyl jy aan wifi gekoppel is.
WIE KAN WAT LEES?
Tydens jou 30-dag-toetstydperk kan jy slegs e-koerante lees. Slegs intekenare kan e-tydskrifte óók lees.
HOE NOU MET MYSUBS?
Jou e-publikasies sal steeds tot 29 Februarie 2020 op MySubs beskikbaar wees. Daarna sal die MySubs-platform op rekenaar en in app-formaat gesluit word. Maak seker jy laai die uitgawes betyds af indien jy dit graag wil behou.
Lees die bepalings en voorwaardes vir ons e-publikasies.
TERUGVOER: HOEKOM IS DIE AFLAAI-FUNKSIE NIE MEER BESKIKBAAR NIE?
Ongelukkig is die aflaai-funksie in ons vorige e-leser (MySubs) toenemend misbruik deurdat volle uitgawes van koerante en tydskrifte onregmatig op whatsapp, sosiale media en per e-pos versprei is. Ons is toe genoodsaak om hierdie funksie in die nuwe e-leser af te skakel.
Die Lees Later-funksie bied wel 'n manier waarop jy van lyn af kan lees.
Ons verwelkom en slaan ag op die terugvoer wat ons kry oor alle aspekte van die e-leser en werk saam met ons tegniese span daaraan om die e-leser te bly verbeter.
Met MySubs het lesers ‘n behoefte uitgespreek om die teks nog meer te kan vergroot. In die nuwe e-leser is dit nou moontlik. So ook kan lesers nou binne die Netwerk24-app hul e-publikasies lees, terwyl hulle vantevore ‘n afsonderlike app daarvoor moes aflaai.
MySubs het verouderde tegnologie gebruik, wat onder meer veroorsaak het dat koerante dikwels laat soggens beskikbaar geraak het. Dit het tot baie klagtes van lesers gelei, vandaar ook die besluit om na nuwer tegnologie oor te skakel.
MySubs is wel nog beskikbaar tot 29 Februarie 2020.
Klik hier vir jou MySubs-biblioteek.